વૈજ્ઞાનિકોએ બર્મ્યુડા ટ્રાયેન્ગલના રહસ્ય પરથી પરદો ઉઠાવી લીધો હોવાનો તાજેતરમાં દાવો કર્યાે છે. વૈજ્ઞાનિકોએ કરેલા દાવા પ્રમાણે બર્મ્યુડા ટ્રાયેન્ગલ ખાતે ભૂતકાળમાં બનેલી રહસ્યમયી ઘટનાઓની પાછળ એલિયન કે ઊડતી રકાબી અથવા તો સમુદ્રી દાનવોનો જરા પણ હાથ નથી. આવી ઘટનાઓ બનવા પાછળ સમુદ્રનાં રાક્ષસી મોજાં હોવાનું વૈજ્ઞાનિકોનું માનવું છે. ઉત્તર એટલાન્ટિક મહાસાગરમાં મોટા ભાગે માયામી, બર્મ્યુડા અને પ્યુર્ટાેરિકોથી ઘેરાયેલો બર્મ્યુડા ટ્રાયેન્ગલ-ત્રિકોણીય વિસ્તાર ‘ડેવિલ્સ ટ્રાયેન્ગલ’ એટલે કે ‘શેતાનનો વિસ્તાર’ તરીકે કુખ્યાત છે. ભૂતકાળમાં બર્મ્યુડા ટ્રાયેન્ગલ પરથી ઊડેલાં કેટલાંય વિમાનો અને જહાજો રહસ્યમય સંજોગોમાં ગાયબ થઈ ગયાના ઘણા કિસ્સા નોંધાયા છે.